Сайлау Батырша-ұлы 80 жаста: Елордада ғылыми-практикалық конференция өтті
DATE: 10:13, 25 Желтоқсан 2021 | GMT +5
TITLE: Сайлау Батырша-ұлы 80 жаста: Елордада ғылыми-практикалық конференция өтті
URL: https://kaz.inform.kz/news/saylau-batyrsha-uly-80-zhasta-elordada-gylymi-praktikalyk-konferenciya-otti_a3878186/
META: DATE: 10:13, 25 Желтоқсан 2021 | GMT +5
TOTAL WORDS: 129
AUTHOR(S):
TEXT: ҚР Сыртқы істер министрлігі баспасөз қызметінің хабарлауынша, конференция жұмысына министрліктер мен ведомстволардың басшылары, ҚР Парламентінің депутаттары, Қазақстан Республикасында аккредиттелген шетелдік дипломатиялық корпустың өкілдері, мемлекет және қоғам қайраткерлері, ЕҰУ мен басқа да жоғары оқу орындарының профессор-оқытушылар құрамы, студентжастар қатысты. ​. Қатысушылардың баяндамаларында дипломатиялық қызметтің егемен елдің ұлттық мүдделерін ілгерілетудегі маңызды рөлі талқыланды. Сонымен қатар, тәуелсіз Қазақстанның алғашқы дипломаттары тобының көрнекті өкілдерінің бірі С. Батырша-ұлының еліміздің тәуелсіздік таңындағы сыртқы саяси бағытын іске асырудағы елеулі үлесі ерекше атап өтілді. Сайлау Батырша-ұлы - мемлекет қайраткері, өмірінің 40 жылдан астам уақытын дипломатиялық қызметке арнаған кеңес және қазақстандық дипломат. Сыртқы саяси ведомство басшысының орынбасары ретінде тәуелсіз Қазақстанның сыртқы саясатын қалыптастыруға және іске асыруға тікелей араласты. Әр жылдары Қазақстанның Өзбекстандағы елшісі болып, және Қазақстанның Мысырдағы, Израильдегі елшіліктерінде жұмыс істеді, қазақтардың Бірінші Дүниежүзілік құрылтайын ұйымдастыруға белсенді атсалысты
